
Eelnõu

NARVA LINNAVALITSUS

KORRALDUS
Narva 

Linnavalitsuse reservfondist vahendite eraldamine 

ja reservfondi taastamine
1. Asjaolud ja menetluse käik
Narva Linnavalitsuse Kultuuriosakond esitas taotlusi rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud Narva Lasteaia Punamütsike Päästeameti poolt läbiviidud ehituse tuleohutuskontrolli tulemuste kohaselt evakuatsioonivalgustuse paigaldamiseks ja ATS-iga fonolukkude (6 tk.) süsteemi ühendamiseks summas 2 754 eurot, Narva Lasteaia Päikene ujulaseadmete osaliseks väljavahetamiseks ning paigaldamiseks (uute elektri veesoojendi, tsirkulatsioonipumba ja mullkile kate paigaldamine) summas 1 809 eurot, MTÜ Anatoly Kozlovskiy boxing club koos Eesti Profipoksi Föderatsiooniga esitava projekti elluviimise raames 26.11.2022.a Narvas toimuva Narva-Tallinna meeskondade vahelise traditsioonilise poksimatškohtumise läbiviimisega seotud kulude osaliseks katmiseks summas 2 000 eurot.
Narva Linnavalitsuse Arhitektuuri- ja Linnaplaneerimise Amet esitas taotluse rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud tarkvara ArcGis Online programmi täiendavate teenuskrediitide ostmiseks summas 990 eurot.

Narva linna Sotsiaalabiamet esitas taotluse rahaliste vahendite tagastamiseks reservfondi. Taotlus rahaliste vahendite tagastamiseks on laekunud finantseerimise vähendamiseks reservfondist eraldatud rahaliste kasutamata vahendite summas 8 229 eurot (Narva Linnavalitsuse 30.03.2022 korraldus nr 257-k).

Vastavalt Narva Linnavalitsuse Kultuuriosakonna 18.10.2022 taotlusele nr 3.1-8/10361, 14.10.2022 taotlusele nr 3.1-8/10241, Narva Linnavalitsuse Arhitektuuri- ja Linnaplaneerimise Ameti 24.10.2022 taotlusele nr 1-13/10567, Narva linna Sotsiaalabiameti 11.10.2022 taotlusele nr 5.31/10128 Rahandusamet esitab Narva Linnavalitsusele korralduse eelnõu reservfondist vahendite eraldamisest ja reservfondi taastamisest.

Reservfondi jääk 18 553 eurot seisuga 24.10.2022.a.
2. Õiguslikud alused

Vastavalt Kohaliku omavalitsuse üksuse finantsjuhtimise seaduse § 5 lõike 7 ning Narva Linnavolikogu 08.09.2011.a määrusega nr 8 kinnitatud “Narva linna reservfondi kasutamise korra” alusel eraldatakse rahalisi vahendeid linnavalitsuse reservfondist linnavalitsuse korraldusega. 
3.Otsus

3.1.Eraldada Narva Linnavalitsuse reservfondist:

3.1.1. Narva Linnavalitsuse Kultuuriosakonnale – 6 563 eurot, sh 2 754 eurot Narva Lasteaia Punamütsike Päästeameti poolt läbiviidud ehituse tuleohutuskontrolli tulemuste kohaselt evakuatsioonivalgustuse paigaldamiseks ja ATS-iga fonolukkude (6 tk.) süsteemi ühendamiseks, 1 809 eurot Narva Lasteaia Päikene ujulaseadmete osaliseks väljavahetamiseks ning paigaldamiseks (uute elektri veesoojendi, tsirkulatsioonipumba ja mullkile kate paigaldamine), 2 000 eurot MTÜ Anatoly Kozlovskiy boxing club koos Eesti Profipoksi Föderatsiooniga esitava projekti elluviimise raames 26.11.2022.a Narvas toimuva Narva - Tallinna meeskondade vahelise traditsioonilise poksimatškohtumise läbiviimisega seotud kulude osaliseks katmiseks.
3.1.2. Narva Linnavalitsuse Arhitektuuri- ja Linnaplaneerimise Ametile – 990 eurot tarkvara ArcGis Online programmi täiendavate teenuskrediitide ostmiseks.
3.2 Vähendada Narva linna Sotsiaalabiameti finantseerimise plaani summas 8 229 eurot ja taastada Narva Linnavalitsuse reservfond nimetatud summas.
4. Rakendussätted
4.1. Käesolev korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

